**HERCEGOVINA**

**Federacija Bosne i Hercegovine**

**TUZLANSKI KANTON**

**JU MJEŠOVITA SREDNJA GRAĐEVINSKO-GEODETSKA ŠKOLA TUZLA**

Broj:02-2136/22

Tuzla, 15.09.2022.godine

Na osnovu člana 129. Zakona o srednjem obrazovanju i odgoju („Službene novine Tuzlanskog kantona“, broj: 10/20-prečišćeni tekst, 11/20, 8/21, 11/21, 22/21, 5/22, 10/22 i 11/22) i Odluke Privremenog Školskog odbora o raspisivanju konkursa za izbor i imenovanje direktora JU Mješovita srednja građevinsko-geodetska škola Tuzla, broj:02-2135-III.1/22 od 15.09.20222. godine, JU Mješovita srednja građevinsko-geodetska škola Tuzla, raspisuje

**K O N K U R S**

**za izbor i imenovanje direktora JU Mješovita srednja građevinsko-geodetska škola Tuzla**

**1.** Raspisuje se Konkurs za izbor i imenovanje direktora JU Mješovita srednja građevinsko-geodetska škola Tuzla, na mandatni period od 4 (četiri) godine.

**2.** Direktor škole rukovodi školom i obavlja druge poslove u skladu sa članom 132. Zakona o srednjem obrazovanju i odgoju („Službene novine Tuzlanskog kantona“, broj: 10/20-prečišćeni tekst, 11/20, 8/21, 11/21, 22/21, 5/22, 10/22 i 11/22) i drugim važećim propisima kojima su propisane nadležnosti direktora srednje škole koje imaju status javne ustanove, odnosno kojim je uređen sistem rukovođenja javnim ustanovama srednjeg obrazovanja na području Tuzlanskog kantona.

**3. Opći uslovi**

Kandidat za direktora škole mora ispunjavati opće uslove:

1. da je državljanin Bosne i Hercegovine,
2. da je zdravstveno sposoban za obavljanje poslova direktora škole,
3. da se na njega ne odnosi član IX (1) Ustava Bosne i Hercegovine,
4. da nije osuđivan za krivično djelo,
5. da nije kažnjavan iz oblasti privrednog prestupa i da mu nije izrečena zaštitna mjera zabrane vršenja poslova nastavnika, pedagoga ili direktora škole),

**4.Posebni uslovi**

Kandidat za direktora škole, pored općih uslova, mora ispunjavati i sljedeće posebne uslove:

a) da ispunjava uslove za nastavnika ili pedagoga u skladu sa nastavnim planom i programom škole u kojoj konkuriše,

b) da ima odgovarajući nivo obrazovanja-visoka stručna sprema ili ekvivalent i stručno zvanje u određenoj oblasti,

c)da ima položen stručni ispit za samostalan rad na poslovima nastavnika ili pedagoga,

d) da ima najmanje 5 (pet) godina radnog iskustva na poslovima nastavnika ili pedagoga osnovne ili srednje škole,

e) da ima program rada i razvoja škole za period na koji se imenuje direktor,

f) da se ističe organizacionim sposobnostima.

**5.Smetnje za imenovanje**

(1)Za direktora škole ne može biti imenovano lice kod kojeg postoje smetnje za imenovanje propisane članom 128. Zakona o srednjem obrazovanju i odgoju („Službene novine Tuzlanskog kantona“, broj: 10/20-prečišćeni tekst, 11/20, 8/21, 11/21, 22/21, 5/22, 10/22 i 11/22), odnosno lice:

a) koje je pravosnažno osuđivano za krivično djelo koje ga po članu 105. stav (1) istog zakona čini nepodobnim za rad sa djecom,

b) na koje se odnosi član IX (1) Ustava Bosne i Hercegovine,

c) koje je član izvršnih organa političkih partija,

d) koje ima direktan finansijski ili drugi lični interes u školi u kojoj se kandiduje koji bi mogao dovesti do sukoba interesa sa njegovom dužnošću direktora,

e) kojem je u posljednje tri godine prije dana objavljivanja konkursa bio otkazan ugovor o radu zbog disciplinske odgovornosti ili kojem je u istom periodu izrečena disciplinska mjera otpusta iz državne službe,

f) koje je pravosnažno osuđeno za neko od krivičnih djela iz člana 105. stav (1) Zakona o srednjem obrazovanju i odgoju, koje je kažnjavano iz oblasti privrednog prestupa, kojem je izrečena zaštitna mjera zabrane vršenja poslova direktora, nastavnika ili pedagoga škole ili koje u mandatnom periodu stiče uslove za odlazak u penziju shodno odredbama Zakona o radu,

g) koje je zbog svoje krivice bilo razriješeno dužnosti direktora neke od odgojno-obrazovnih ustanova,

h) koje je u školi u koju se kandiduje imenovan za direktora dva uzastopna puna mandata.

(2) Lice može biti imenovano za direktora iste škole čiji je osnivač Skupština Tuzlanskog kantona više puta, ali ne više od dva uzastopna puna mandata. Imenovanje za vrišioca dužnosti direktora tog ili drugog lica između dva mandata, odnosno razrješenje sa dužnosti direktora škole prije isteka vremena na koje je imenovan iz razloga propisanog članom 134. stav (1) tačka a) Zakona o srednjem obrazovanju i odgoju, ne prekida uzastopnost mandata u odnosu na lice koje se javlja kao kandidat za direktora škole.

**6. Prilikom prijavljivanja na konkurs kandidat je dužan dostaviti sljedeću dokumentaciju:**

1. Prijavu na konkurs koja sadrži kraću biografiju,

2. Diplomu o stečenoj stručnoj spremi (original ili ovjerena kopija),

3.Uvjerenje o položenom stručnom ispitu za samostalan rad na poslovima nastavnika ili pedagoga (original ili ovjerena kopija),

4.Potvrdu/uvjerenje o posjedovanju najmanje pet godina radnog iskustva na poslovima nastavnika ili pedagoga škole poslije sticanja odgovarajuće stručne spreme (original ili ovjerena kopija),

5. Program rada i razvoja JU Mješovite srednje građevinsko-geodetske škole Tuzla za period na koji se imenuje direktor,

6. Uvjerenje o državljanstvu (original ili ovjerena kopija),

7. Uvjerenje izdato od strane nadležnog suda da nije kažnjavan iz oblasti privrednog prestupa i da mu nije izrečena zaštitna mjera zabrane vršenja poslova nastavnika, pedagoga ili direktora škole (original ili ovjerena kopija),

8.Ovjerenu izjavu da se na njega ne odnosi član IX (1) Ustava Bosne i Hercegovine,

9.Ovjerenu izjavu da nije član izvršnih organa političkih partija,

10.Ovjerenu izjavu da nema direktan finansijski ili drugi lični interes u JU Mješovita srednja građevinsko-geodetska škola Tuzla, koji bi mogao dovesti do sukoba interesa sa njegovom dužnošću direktora,

11.Ovjerenu izjavu da nije osuđivan za krivično djelo,

12.Ovjerenu izjavu da nije pravosnažno osuđen za neko od krivičnih djela iz člana 105.stav (1) Zakona o srednjem obrazovanju i odgoju („Sl.novine TK“ broj:10/20-prečišćeni tekst, 11/20, 8/21, 11/21, 22/21, 5/22, 10/22 i 11/22;), koje ga čine nepodobnim za rad sa djecom, da nije kažnjavan iz oblasti privrednog prestupa, da mu nije izrečena zaštitna mjera zabrane vršenja poslova nastavnika, pedagoga ili direktora škole i da u mandatnom periodu ne stiče uslove za odlazak u penziju, shodno odredbama Zakona o radu,

13.Ovjerenu izjavu da mu u posljednje tri godine prije dana objavljivanja konkursa nije otkazan ugovor o radu zbog disciplinske odgovornosti ili u istom periodu izrečena disciplinska mjera otpusta iz državne službe,

14.Ovjerenu izjavu da zbog svoje krivice nije razriješen dužnosti direktora neke od odgojno–obrazovnih ustanova,

15.Ovjerenu izjavu da u JU Mješovita srednja građevinsko-geodetska škola Tuzla nije imenovan za direktora dva uzastopna puna mandata.

U slučaju potrebe, na zahtjev škole, kandidati su dužni dostaviti i drugu dokumentaciju kojom dokazuju ispunjavanje potrebnih uslova za izbor i imenovanje na dužnost direktora škole.

Pod ovjerenom izjavom podrazumjeva se izjava ovjerena od strane nadležnog gradskog ili općinskog organa uprave, odnosno izjava ovjerena od strane notara.

Kandidat koji bude izabran za direktora škole dužan je prije stupanja na dužnost dostaviti

-Uvjerenje nadležne zdravstvene ustanove da je zdravstveno sposoban za obavljanje poslova direktora škole ne starije od 3 (tri) mjeseca i

-Izjavu ovjerenu od strane nadležnog organa o odstupanju sa pozicije predsjednika ili člana školskog odbora ukoliko je u tom momentu obavljao navedenu dužnost.

O rezultatima konkursa kandidati će biti obaviješteni u pisanoj formi u roku od 8 (osam) dana od dana donošenja odluke o izboru direktora škole.

Odluka Školskog odbora je konačna i protiv iste se ne može izjavljivati žalba, ali se nakon njene konačnosti može pokrenuti sudski (parnični) postupak.

7.Konkurs ostaje otvoren 15 (petnaest) dana od dana objavljivanja u dnevnom listu „Dnevni avaz“. Prijave na konkurs, zajedno sa traženom dokumentacijom, kandidat dostavlja neposredno na protokol škole ili preporučenom poštom na adresu:

**JU Mješovita srednja građevinsko-geodetska škola Tuzla**

**Ulica Bosne Srebrene broj 55, 75000 Tuzla**

**sa naznakom**

***„Prijava na Konkurs za izbor i imenovanje direktora JU Mješovita srednja građevinsko-geodetska škola Tuzla - ne otvarati“*.**

**8.** Neblagovremene ili nepotpune prijave bit će odbačene i neće se uzeti u razmatranje.

**Predsjednik privremenog školskog odbora**

**Leila Jahić**